Zonke Indlela Ziqonda Emhlanganweni WeSadc NgeSonto
Inengi likhangelele ukuthi umhlangano lo wenelise ukuwulamula umbango wezikhundla zedale lecabinet phakathi kweMDC leZanu PF
UMongameli Robert Mugabe labakhokheli bamacele womabilieMDC uMnu Morgan Tsvangirai loMnu Arthur Mutambara bakhangelelwe ukulubhekisakweleSouth Africa kusasa belanda umhlangano weSadc ozahlaziya udaba lweZimbabwengeSonto eJohannesburg. Umkhokheli weANC, uMnu Jacob Zuma umkhokheli weANCuphinde wagcizelela inkhuthazo yakhe yokuthi inkokheli yeSadc kumele ibambengamandla inkokheli yeMDC leyeZanu PF ukuthi ivumelane phezu kodaba lokwabelanaizikhundla zedale lecabinet kubunjwe uhulumende womanyano. Laloba iMDC isithikulengatsha ezilitshumi amabandla la alokhu engakavumelani ngazo, ugatshaolubona ngendaba zaphakathi kwelizwe yilo olumqoka olulokhu luhlupha. IZanu PF ibikwa iqina ngokuthi icele leMDCelikhokhelwa nguMnu Morgan Tsvangirai liphakathi kokufundisa abasekeli baloimisebenzi yobuhlamuki lobulwecatsha emazweni afana leBotswana. Lokhu yintouMongameli Mugabe ayitshele umhlangano weSadc Troika obekhona eHararekunsukwana ezisanda kwedlula, esithi ngalokhu ngeke avume ukuthi ugatsha loluluye kuMDC. Kodwa isikhulumi seMDC ekhokhelwa nguTsvangirai uMnu Nelson Chamisaukulandule lokhu. Uthi iZanu PF yiyo eqhuba imisebenzi yobudlova hatshi iMDC.Inkokheli yeSadc layo iphakathi kokulungiselela lumhlangano. Kodwa uMongameli weBotswana uIan Khama kasoze abekhona. Isiphathamandla seMDC njalo engumeli weInsiza South edalenilephalamende uMnu Siyabonga Malandu Ncube ugcizelele amazwi kaChamisa,ekulandula ukuthi iMDC ifundisa amasekeli bayo imisebenzi yobuhlamuki. Kunjalonje, ingcwethi ecubungula ezombusazwe uMnu Mlamuli Nkomo utshele uNtungamili Nkomo weStudio 7 ukuthi yinto njeejwayelekileyo ukuthi iZanu PF yethese labo ephikisana labo umlanduwobuthororo, laloba kungelabufakazi balokho.